2016માં એવરેસ્ટ પર ચડવાનો એક વખત પ્રયત્ન કર્યો હતો અને 83૦૦ મીટર સુધી તેઓ પહોંચ્યા હતા. તેમનું કહેવું છે કે ચીન બાજુએથી એવરેસ્ટ આરોહણ શરૂ કર્યા પછી ત્રણ દિવસ સુધી સતત પ્રવાસ કરીને 5150 મીટર સુધી બેઝ કેમ્પ પર પહોંચ્યો. ત્યાં છ-સાત દિવસ આરામ કરીને શરીરને ભિન્ન આબોહવામાં ટેવાય એ માટે એક્લેમેટાઇઝેશન કર્યું. એ પછીથી 5850 મીટર સુધી મિડલ કેમ્પ સુધી પહોંચ્યો. ત્યાં એક રાત રોકાયા પછી એડવાન્સ બેઝ કેમ્પ 6350 મીટર સુધી પહોંચ્યો અને ત્યાંથી ત્રણ દિવસ રોકાણ બાદ ચોથા દિવસે કેમ્પ ફર્સ્ટ પહોંચ્યો, જે સાત હજાર મીટર ઊંચું છે. એવરેસ્ટ માટે પ્રયાણ કર્યું ત્યારે માથા પર ટોર્ચ લગાડેલી હતી. .